VZN vyvesený na úradnej tabuli dňa: 05.04.2023

VZN vyvesený na internetovej stránke dňa: 05.04.2023

 **NÁVRH**

**Všeobecne záväzné nariadenie obce**

**HrachoviŠte**

**číslo** 1/2023

**o nakladaní s komunálnym odpadom A drobným stavebným odpadom.**

Obce Hrachovište (ďalej len „**obec**“) v súlade s ustanovením § 6 ods.1, § 11 ods. 4 zákona č. 369/1990 Zb. o obecnom zriadení v znení neskorších predpisov a v súlade s ustanovením § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len „**zákon o odpadoch**“) vydáva všeobecne záväzné nariadenie obce o nakladaní s komunálnym odpadom, drobnými stavebným odpadom a objemným odpadom.

**ČLÁNOK 1**

**Predmet úpravy**

Obec všeobecne záväzným nariadením o nakladaní s komunálnym odpadom, drobnými stavebným odpadom a objemným odpadom (ďalej len „**nariadenie**“) upravuje v súlade s hierarchiou odpadového hospodárstva podrobnosti o:

nakladaní so zmesovým komunálnym odpadom a drobnými stavebnými odpadmi na území obce,

spôsobe zberu a prepravy komunálnych odpadov na území obce,

nakladaní s biologicky rozložiteľným komunálnym odpadom na území obce,

nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne na území obce,

spôsobe a podmienkach triedeného zberu komunálnych odpadov na území obce, najmä zberu

a) elektroodpadov z domácností a odpadu z domácností s obsahom škodlivých látok

b) odpadov z obalov a odpadov z neobalových výrobkov zbieraných spolu s obalmi,

c) použitých prenosných batérií a akumulátorov a automobilových batérií a akumulátorov,

d) veterinárnych liekov a humánnych liekov nespotrebovaných fyzickými osobami a zdravotníckych pomôcok,

e) jedlých olejov a tukov,

spôsobe zberu objemného odpadu ,

spôsobe nahlasovania nezákonne umiestneného odpadu na území obce,

spôsobe zberu drobného stavebného odpadu na území obce,

dôvodoch nezavedenia triedeného zberu komunálnych odpadov pre biologicky rozložiteľný kuchynský odpad na území obce.

Nariadenie ďalej upravuje práva a povinnosti pôvodcov a držiteľov komunálneho odpadu, povinnosti správcu nehnuteľnosti, povinnosti právnickej osoby a fyzickej osoby podnikajúcej na území obce a povinnosti organizácie zodpovednosti výrobcov, výrobcov, ktorí si plnia povinnosti podľa zákona o odpadoch vo vzťahu k vyhradenému prúdu odpadov individuálne, tretej osoby podľa § 44 zákona o odpadoch a osoby oprávnenej na nakladanie s odpadmi, ktorá má s obcou uzatvorenú zmluvu na vykonávanie niektorej z činností nakladania s odpadom.

**ČLÁNOK 2**

**Vymedzenie základných pojmov**

Na účely nariadenia sa rozumie:

**biologicky rozložiteľným komunálnym odpadom** **-** všetky druhy biologicky rozložiteľných odpadov, ktoré je možné zaradiť do skupiny komunálne odpady podľa katalógu odpadov.

**biologicky rozložiteľným kuchynským odpadom -** biologicky rozložiteľný kuchynský odpad, ktorého pôvodcom nie je fyzická osoba podnikateľ a právnická osoba, ktorá prevádzkuje zariadenie spoločného stravovania

**biologicky rozložiteľným odpadom zo zelene** **-** biologicky rozložiteľný odpad zo záhrad, parkov vrátane odpadu z cintorínov.

**bytovým domom** **-** budova určená na bývanie pozostávajúca zo štyroch a z viacerých bytov so spoločným hlavným vstupom z verejnej komunikácie.

**distribútorom pneumatík** **-** fyzická osoba **-** podnikateľ alebo právnická osoba so sídlom alebo miestom podnikania na území Slovenskej republiky, ktorá poskytuje pneumatiky v rámci svojej podnikateľskej činnosti konečnému používateľovi samostatne alebo ako súčasť servisu. Za distribútora pneumatík sa považuje aj ten, kto vykonáva výmenu pneumatík bez ich predaja.

**drobným stavebným odpadom** **-** odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok drobné stavebné odpady.

**držiteľom odpadu** **-** pôvodca odpadu alebo osoba, ktorá má odpad v držbe.

**držiteľom starého vozidla -** osoba, u ktorej sa staré vozidlo nachádza.

**elektroodpadom** **-** elektrozariadenia, ktoré sú odpadom vrátane všetkých súčiastok, konštrukčných častí a spotrebných materiálov, ktoré sú súčasťou elektrozariadenia v čase, keď sa ho držiteľ zbavuje.

**elektroodpadom z domácností** **-** elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z domácností. Odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností. Žiarivky a iný odpad obsahujúci ortuť, ktorý je zložkou komunálnych odpadov z triedeného zberu je súčasťou elektroodpadu z domácností.

**elektrozariadeniami** **-** zariadenia, ktoré na svoju činnosť potrebujú elektrický prúd alebo elektromagnetické pole a zariadenia na výrobu, prenos a meranie takého prúdu a poľa, ktoré sú navrhnuté na použitie pri hodnote napätia do 1 000 V pre striedavý prúd a do 1 500 V pre jednosmerný prúd.

**žetónový systém –** je odvoz komunálneho odpadu od držiteľa odpadu zo zberovej nádoby oprávnenou organizáciou za protihodnotu žetónu. Žetón plní aj funkciu evidencie obce o počte vyvezených nádob.

**kalendár vývozu -** podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu v obci, ktorého súčasťou je určenie intervalov na zber a odvoz komunálneho odpadu a jeho zložiek.

**jedlými olejmi a tukmi -** jedlé oleje a tuky z domácností.

**kalendárovým zberom** **-** zber oddelene zbieranej zložky komunálneho odpadu v určenom čase, ktorý určí obec v nariadení. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere informuje obyvateľov vopred prostredníctvom [miestneho rozhlasu, vyvesením na úradnej tabuli, oznámením na webovej stránke obce].

**komunálnymi odpadmi** **-** odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.

**množstvovým zberom** **-** zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za komunálne odpady a drobné stavebné odpady ustanovený podľa zákona o miestnych daniach vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.

**nakladaním s odpadmi** **-** zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie obchodníka alebo sprostredkovateľa.

**nebezpečnou látkou** **-** látka, ktorá je klasifikovaná ako nebezpečná, pretože spĺňa kritériá stanovené v časti 2 až 5 prílohy I Nariadenia Európskeho parlamentu a Rady (ES) č. 1272/2008 zo 16. Decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení Nariadenia (ES) č. 1907/2006 v platnom znení.

**nebezpečným odpadom** **-** odpad, ktorý má aspoň jednu nebezpečnú vlastnosť uvedenú v prílohe III k smernici Európskeho parlamentu a Rady 2008/98/ES o odpade a o zrušení určitých smerníc v platnom znení.

**objemným odpadom** **-** komunálne odpady, ktoré nie je možné pre ich veľký rozmer alebo hmotnosť umiestniť v štandardných nádobách, alebo ich množstvo presahuje objem, ktorý je možné zbernými nádobami vyviezť v rámci stanoveného harmonogramu vývozu.

**odpadom** **-** hnuteľná vec, ktorej sa jej držiteľ zbavuje, chce sa jej zbaviť alebo je povinný sa jej zbaviť v súlade so zákonom o odpadoch alebo osobitnými predpismi.

**odpadovou pneumatikou** **-** pneumatika, ktorá je odpadom.

**oprávnenou osobou** **-** právnická alebo fyzická osoba - podnikateľ, ktorá má s obcou uzatvorenú zmluvu na nakladanie s komunálnym odpadom a/alebo drobným stavebným odpadom a zároveň má živnostenské oprávnenie a súhlasy príslušných orgánov štátnej správy na vykonávanie predmetných činností.

**OZV** **-** organizácia zodpovednosti výrobcov so sídlom v Slovenskej republike, ktorej bola udelená autorizácia podľa zákona o odpadoch.

**odpadom z domácností s obsahom škodlivých látok** **-** odpad z oddelene zbieraných zložiek komunálneho odpadu z domácností s obsahom niektorej zo škodlivých látok alebo niektorý z nasledovných nebezpečných komunálnych odpadov:

a) rozpúšťadlá,

b) kyseliny,

c) zásady,

d) fotochemické látky,

e) pesticídy,

f) žiarivky a iný odpad obsahujúci ortuť,

g) vyradené zariadenia obsahujúce chlórfluórované uhľovodíky,

h) oleje a tuky iné ako jedlé oleje a tuky,

ch) farby, tlačiarenské farby lepidlá a živice obsahujúce nebezpečné látky,

detergenty obsahujúce nebezpečné látky,

 j) olovené batérie, niklovo-kadmiové batérie a batérie obsahujúce ortuť a netriedené batérie a akumulátory obsahujúce tieto batérie,

k) vyradené elektrické a elektronické zariadenia iné ako žiarivky a iný odpad obsahujúci ortuť a vyradené zariadenia obsahujúce chlórfluórované uhľovodíky, obsahujúce nebezpečné časti,

l) drevo obsahujúce nebezpečné látky.

**pôvodcom odpadu** **-** každý pôvodný pôvodca, ktorého činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.

**prevádzkovateľom kuchyne -** fyzická osoba – podnikateľ alebo právnická osoba, ktorá prevádzkuje zariadenie spoločného stravovania.

**rodinným domom** **-** budova určená predovšetkým na rodinné bývanie so samostatným vstupom z verejnej komunikácie, ktorá má najviac tri byty, dve nadzemné podlažia a podkrovie.

**spätným zberom elektroodpadu****-** odobratie elektroodpadu z domácností od jeho držiteľa priamo distribútorom elektrozariadenia

a) pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektroodpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie,

b) v prípade veľmi malého elektroodpadu a elektroodpadu zo svetelných zdrojov bezplatne a bez povinnosti zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.

**spätným zberom odpadových pneumatík** **-** bezplatný zber odpadovej pneumatiky distribútorom pneumatík od jej držiteľa bez podmienky viazania na kúpu novej pneumatiky alebo iného tovaru.

**stanovišťom zbernej nádoby** **-** miesto určené na umiestnenie zbernej nádoby alebo kontajnera, ktoré vyhovuje hygienickým, estetickým a protipožiarnym požiadavkám.

**starým vozidlom -** vozidlo, ktoré sa stalo odpadom.

**systémom zberu odpadov -** určenie počtu a veľkosti zberných nádob na zmesový komunálny odpada vytriedenú zložku komunálneho odpadu, interval ich vývozu a ich umiestnenie na území obce.

**triedením odpadov** **-** delenie odpadov podľa druhov, kategórií alebo iných kritérií alebo oddeľovanie zložiek odpadov, ktoré možno po oddelení zaradiť ako samostatné druhy odpadov.

**triedeným zberom -** zber vytriedených odpadov.

**triedeným zberom komunálnych odpadov** **-** činnosť, pri ktorej sa oddelene zbierajú zložky komunálnych odpadov.

**treťou osobou -** podnikateľ so sídlom v Slovenskej republike, ktorý je oprávnený na zber alebo spracovanie a recykláciu použitých batérií a akumulátorov a ktorému bola udelená autorizácia na činnosť tretej osoby a ktorá na základe zmluvy o plnení vyhradených povinností zabezpečuje plnenie vyhradených povinností pre výrobcu batérií a akumulátorov.

**veľmi malým elektroodpadom** **-** elektroodpad s vonkajším rozmerom najviac 25 centimetrov.

**vyhradeným prúdom odpadu** **-** odpad z vyhradeného výrobku.

**vytriedenou zložkou komunálneho** **odpadu -** vytriedená zložka, ktorá neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.

**zákonom o miestnych daniach -** zákon č. 582/2004 Z. z. o miestnych daniach a o miestnom poplatku za komunálne odpady a drobné stavebné odpady v znení neskorších predpisov.

**zberom odpadu -** zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.

**zbernou nádobou -** typizovaná a obcou schválená nádoba, kontajner príp. vrece, kam držiteľ odpadu medzi intervalmi odvozuodpad (vytriedenú zložku komunálneho odpadu) ukladá.

**zberným dvorom -** zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť.

**zberným miestom elektroodpadu**- miesto určené na základe zmluvy s výrobcom elektrozariadení alebo OZV zastupujúcou výrobcov elektrozariadení, zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad alebo elektroodpad zo svetelných zdrojov do nádoby určenej na tento účel. Zberné miesto nie je miesto, kde sa vykonáva spätný zber elektroodpadu.

**zmesovým komunálnym odpadom** **-** nevytriedený komunálny odpad alebo komunálny odpad po vytriedení zložiek komunálneho odpadu.

**zložkou komunálnych odpadov** **–** časť komunálnych odpadov, ktorú možno mechanicky oddeliť a zaradiť ako samostatný druh odpadu.

**ČLÁNOK 3**

**Práva a povinnosti Obce**

Za nakladanie s komunálnym odpadom, ktorý vznikol na území obce a s drobnými stavebnými odpadmi, ktoré vznikli na území obce, zodpovedá obec s výnimkami, ktoré ustanovuje zákon o odpadoch.

Na území obce môže podnikať v oblasti nakladania s komunálnym odpadom a drobnými stavebnými odpadmi iba oprávnená osoba.

Výber osoby oprávnenej na nakladanie s komunálnymi odpadmi pre všetky druhy komunálnych odpadov a drobných stavebných odpadov spadá výlučne do pôsobnosti obce a obec rozhoduje o výbere oprávnenej osoby, s ktorou obec uzatvorí zmluvu na nakladanie s komunálnymi odpadmi a drobnými stavebnými odpadmi, za ktoré zodpovedá.

Obec nevypracúva Program odpadového hospodárstva podľa §10 ods.1 zákona č.79/2015 o odpadoch.

**Obec zavedením vhodného systému zberu a prepravy odpadov**

zabezpečuje a umožňuje zber a prepravu zmesového komunálneho odpadu vznikajúceho na jej území na účely jeho zhodnotenia alebo zneškodnenia v súlade so zákonom o odpadoch vrátane zabezpečenia zberných nádob zodpovedajúcich systému zberu zmesového komunálneho odpadu v obci,

zabezpečuje zavedenie a vykonávanie triedeného zberu

- jedlých olejov a tukov

zabezpečuje a vykonáva triedený zber komunálnych odpadov pre papier, kovy, plasty, sklo a viacvrstvové kombinované materiály – ( VKM sú tvorené minimálne dvoma kompaktne spojenými vrstvami, kt. sú určené na manipuláciu a prepravu tovaru patria sem napr. obaly od mlieka, džúsov, smotany, vína).

umožňuje výrobcovi elektrozariadení a výrobcovi prenosných batérií a akumulátorov, tretej osobe alebo príslušnej OZV pre daný vyhradený prúd odpadu na ich náklady zaviesť a prevádzkovať na jej území systém oddeleného zberu elektroodpadu z domácností a použitých prenosných batérií a akumulátorov a užívať v rozsahu potrebnom na tento účel existujúce zariadenia na zber komunálnych odpadov,

umožňuje OZV pre obaly, s ktorou má obec uzatvorenú zmluvu, na náklady OZV, zber vytriedených zložiek komunálnych odpadov, na ktoré sa uplatňuje rozšírená zodpovednosť výrobcov podľa zákona o odpadoch a

zabezpečuje podľa potreby, najmenej dvakrát do roka zber a prepravu objemných odpadov a oddelene vytriedených odpadov z domácností s obsahom škodlivín na účely ich zhodnotenia alebo zneškodnenia.

Obec určuje  objem zberných nádob, interval odvozu vyzbieraných odpadov a stanovištia zberných nádob alebo vriec na zmesový komunálny odpad a triedené zložky komunálnych odpadov, t.j. papier, plasty, kovy , sklo,VKM

Obec na svojom webovom sídle (internetovej stránke) www.hrachoviste.sk zverejní kalendár vývozu.

Ak dôjde k ukončeniu zmluvného vzťahu medzi obcou a OZV je obec povinná požiadať koordinačné centrum o určenie, ktorá OZV zabezpečí odvoz oddelene vyzbieranej zložky komunálneho odpadu patriacej do vyhradeného prúdu odpadu alebo uzatvoriť zmluvu s ďalšou OZV tak, aby bol kontinuálne zabezpečený zber odpadov z obalov a neobalov na náklady OZV.

Obec rozhoduje o výbere OZV na základe zmluvy, ktorú má uzatvorenú s oprávnenou osobou  na nakladanie s daným vyhradeným prúdom triedenej zložky komunálneho odpadu.

**ČlÁNOK 4**

**Práva a povinnosti pôvodcov a držiteľov odpadov**

Pôvodca komunálneho odpadu a drobného stavebného odpadu a držiteľ komunálneho odpadu a drobného stavebného odpadu je povinný nakladať alebo inak s nimi zaobchádzať iba v súlade so zákonom o odpadoch a nariadením.

Pôvodca odpadu je povinný predchádzať vzniku odpadu zo svojej činnosti a obmedzovať jeho množstvo a nebezpečné vlastnosti.

Každý je povinný nakladať s odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie.

Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti v katastrálnom území obce bol nezákonne umiestnený odpad, oznámiť túto skutočnosť spôsobom uvedeným v článku 14 príslušnému orgánu štátnej správy odpadového hospodárstva alebo obci.

Pôvodca komunálnych odpadov a drobných stavebných odpadov a držiteľ komunálnych odpadov a drobných stavebných odpadov sú najmä povinný:

zapojiť sa do systému zberu komunálneho odpadu v obci,

používať zberné nádoby zodpovedajúce systému zberu komunálneho odpadu,

ukladať komunálne odpady alebo vytriedené zložky komunálneho odpadu na účely ich zberu na miesta určené obcou,

pri zbere umiestniť zbernú nádobu maximálne [2 metre] od okraja vozovky tak, aby bol k nej možný prístup a bolo ju možné vyvážať, ak nie je možný vývoz priamo zo stanovišťa zbernej nádoby,

zberné nádoby ponechať na chodníkoch a iných verejných priestranstvách len na dobu nevyhnutne potrebnú pre vyprázdňovanie, ak tieto miesta nie sú určené ako stanovište zberných nádob,

po odvoze odpadu vrátiť zbernú nádobu bezodkladne na stanovištezbernej nádoby,

ukladať odpady len do zberných nádob na to určených,

zabezpečiť pravidelné čistenie okolia zberných nádob, stojísk, stanovíšť (v zimných mesiacoch aj od snehových zrážok, ľadu), resp. okamžité odstránenie vzniknutého znečistenia odpadom tak, aby stanovištezbernej nádoby bolo neustále čisté a zberné nádoby prístupné odvozu komunálnych odpadov,

v prípade poškodenia nádoby pôvodcom odpadu alebo jej odcudzenia je pôvodca odpadu povinný zabezpečiť jej opravu resp. náhradu do 3 dní na vlastné náklady.

Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi.

Držiteľ starého vozidla je povinný bezodkladne zabezpečiť odovzdanie starého vozidla osobe vykonávajúcej zber starých vozidiel alebo spracovateľovi starých vozidiel.

Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.

Zakazuje sa

vyberať komunálny odpad alebo vytriedené zložky komunálneho odpadu zo zberných nádob osobami neoprávnenými na nakladanie s nimi,

znečisťovať stanovištia zberných nádob a ich okolie,

ukladať do zberných nádob odpad a predmety, na ktoré nie sú zberné nádoby určené, ( napr. do veľkoobjemových kontajnerov na cintoríne Hôrka a cintoríne pri Kostole ukladať iný odpad , ako ten, ktorý vznikol pri správe a údržbe cintorínov a hrobových miest, do veľkoobjemového kontajnera na sklo pri kultúrnom dome ukladať iný odpad než je sklo)

využívať zberné nádoby k inému účelu než k ukladaniu určených odpadov,

ukladať do zberných nádob odpad ak sú zberné nádoby plné,

ukladať do zberných nádob drobný stavebný odpad,

ukladať objemný odpad, drobný stavebný odpad a odpadu z domácností s obsahom škodlivých látok na stanovištiach vyhradených na zber komunálnych odpadov,

spaľovať odpady v tepelných zdrojoch, ktoré nie sú určené k spaľovaniu odpadu,

spaľovať biologicky rozložiteľný odpad zo zelene na otvorenom ohnisku.

uložiť alebo prenechať odpad na inom mieste ako na mieste na to určenom v súlade so zákonom a týmto VZN.

**ČlÁNOK 5**

**Systém zberu prepravy, zhodnocovania a zneškodňovania**

**zmesového komunálneho odpadu**

Pôvodcovia zmesového komunálneho odpadu a držitelia zmesového komunálneho odpadu sú povinní stať sa účastníkmi obecného systému zberu zmesového komunálneho odpadu.

Obec nariadením určuje na zber zmesového komunálneho odpadu zberné nádoby 110 litrov pre rodinné domy , bytovku , právnické a fyzické osoby podnikateľov. Každý držiteľ odpadu je povinný používať v zbere zmesového komunálneho odpadu vlastné zberové nádoby. Zberové nádoby si je občan povinný kúpiť samostatne ( aby zberná nádoba bola kompatibilná so systémom zberu) alebo v kancelárii obecného úradu za cenu , za ktorú ju obec zakúpila.

Pre územie obce sa nariadením určuje interval vývozu zberných nádob nasledovne:

Interval odvozu sa zabezpečuje podľa zvozového kalendára dvakrát do mesiaca.

Pre uskladnenie odpadov z miestnych cintorínov Hôrka a pri Kostole sa používajú veľkoobjemové kontajnery . Interval odvozu kontajnerov je prispôsobený dobe ich naplnenia a prístupnosti techniky k nim.

Pôvodcovia zmesového komunálneho odpadu a držitelia zmesového komunálneho odpadu, ktorí sú platiteľom poplatku za komunálny odpad stanovený podľa zákona o miestnych daniach majú náklady za nakladanie so zmesovým komunálnym odpadom zahrnuté v danom poplatku.

Pre právnické osoby a fyzické osoby podnikateľov je na území obce zavedený množstvový systém zberu zmesových komunálnych odpadov. Právnická osoba a fyzická osoba podnikateľ je povinná pred začatím činnosti požiadať obec o zabezpečenie odvozu zmesových komunálnych odpadov.

Zber, prepravu a zneškodňovanie zmesového komunálneho odpadu zabezpečuje na území obce výhradne oprávnená osoba na základe zmluvy.

Každý pôvodca a držiteľ odpadu je povinný používať na zmesový komunálny odpad len typ zberných nádob schválený obcou a zodpovedajúci systému zberu, ktorý vymedzuje toto nariadenie.

**ČlÁNOK 6**

**Triedený zber komunálnych odpadov z obalov a odpadov z**

**neobalových výrobkov zbieraných spolu s obalmi**

OZV, s ktorou má obec uzatvorenú zmluvu podľa § 59 zákona o odpadoch znáša náklady na zber vytriedených zložiek komunálneho odpadu pre zložky papier, plasty, viacvrstvové kombinované materiály ,kovy a sklo.

**Systém zberu prepravy a zhodnocovania vyseparovaných zložiek komunálneho odpadu**

1.2.1. Na území obce sa zabezpečuje separovaný zber týchto zložiek: **papier, plasty**, viacvrstvové kombinované materiály**, kovy a** **sklo.** Držitelia odpadu v obci ukladajú vyseparované zložky ( plasty, VKM, papier, sklo, kovy) do zberových vriec, ktoré umiestňujú na vlastných nehnuteľnostiach. V deň, ktorý je určený v zvozovom kalendári ( najneskôr do 8,00 hod. ráno) si držiteľ odpadu umiestni vrece so separovaným odpadom pre rod. dom na viditeľné miesto, kde mu ho oprávnená organizácia odoberie.

1.2.2. V obci je možné využívať aj spoločné zberné nádoby, alebo vrecia na zber oddelených komodít , pričom vyzbierané zložky musia byť následne roztriedené a ak táto forma zberu neznemožní ich recykláciu. Využívanie spoločných zberných nádob sa umožní iba v prípade ak zberová spoločnosť vie zabezpečiť následné roztriedenie zbieraných komodít a takáto forma zberu neznemožní ich recykláciu.

**ČLÁNOK 7**

**Triedený zber komunálnych odpadov z elektroodpadov**

 **z domácností vrátane Žiariviek a svietidiel a odpadu s obsahom Škodlivín**

Zber elektroodpadu z domácností možno vykonávať len oddelene od ostatných druhov odpadov. Zabezpečenie zberu elektroodpadov z domácností a odpadu s obsahom škodlivín nie je zahrnuté do miestneho poplatku za zmesový komunálny odpad.

Je zakázané ukladať elektroodpad a elektroodpad z domácností, nebezpečný odpad , a odpad s obsahom škodlivín do zberných nádob na zmesový komunálny odpad.

Zber elektroodpadov z domácností, nebezpečného odpadu, vrátane žiariviek, svietidiel a odpadu s obsahom škodlivín sa na území obce zabezpečuje dvakrát do roka oprávnenou osobou s ktorou má obec zmluvu. Zber je určený v zvozovom kalendári.

Každá OZV, ktorá chce zaviesť a prevádzkovať na území obce systém oddeleného zberu elektroodpadu z domácností musí uzatvoriť zmluvu s obcou, v ktorej sa špecifikujú podmienky tohto zberu.

**ČLÁNOK 8**

**Triedený zber prenosných batérií a akumulátorov**

 **a automobilových batérií a akumulátorov**

Použité prenosné batérie a akumulátory možno zbierať len oddelene od ostatných druhov odpadov s výnimkou prípadu, ak sú súčasťou elektroodpadu alebo starého vozidla, keď sa zbierajú spolu s týmto odpadom.

Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom .

Je zakázané ukladať použité batérie a akumulátory do zberných nádob na zmesový komunálny odpad.

Použité prenosné batérie a akumulátory je možné odovzdať počas kalendárového zberu dva krát do roka v rámci zberu elektronického odpadu z domácností oprávnenej osobe.

Použité prenosné batérie a akumulátory je ďalej možné odovzdať prostredníctvom spätného zberu.

**ČlÁNOK 9**

**Triedený zber veterinárnych liekov a humánnych liekov nespotrebovaných fyzickými osobami a zdravotníckych pomôcok**

Veterinárne lieky a humánne lieky nespotrebované fyzickými osobami nepodnikateľmi a zdravotnícke pomôcky je potrebné odovzdávať do verejných lekárni.

**ČlÁNOK 10**

**Zber objemného odpadu**

Na území obce sa pre držiteľov odpadu na zber objemného odpadu uplatňuje systém intervalového zberu 2 x za rok.

Systém zberu objemného odpadu sa realizuje pristavením veľkokapacitných kontajnerov oprávnenou osobou na miesto dostupné z verejnej komunikácie.

Termíny a spôsob zberu budú spresnené prostredníctvom miestneho rozhlasu, vyvesením na úradnej tabuli, oznámením na webovej stránke obce.

**ČlÁNOK 11**

**Nakladanie s biologicky rozložiteľným komunálnym odpadom**

Biologicky rozložiteľný odpad zo zelene a kuchynský odpad si občania ukladajú do vlastných kompostovísk. Obec zabezpečí občanom možnosť podrviť si konáre stromov obecným drvičom drevnej hmoty za stanovenú sumu.

Vykonávanie zberu biologického rozložiteľného kuchynského odpadu a biologicky rozložiteľného odpadu zo zelene pre domácnosti obec nezavádza, z dôvodu, že najmenej 50 % obyvateľov obce separuje odpad už pri jeho vzniku a zhodnocuje ho do vlastných kompostovísk na svoje náklady.

Jedlé oleje a tuky môžu občania odovzdať v uzatvorených nádobách( napr. plastové fľaše) spolu zo zberom elektronického a nebezpečného odpadu, ktorý sa realizuje dva krát ročne oprávnenou organizáciou, termín je určený v zvozovom kalendári.

**ČLÁNOK 12**

**Nakladanie s biologicky rozložiteľným kuchynským odpadom**

**a reštauračným odpadom od prevádzkovateľa kuchyne**

Prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.

Prevádzkovateľ kuchyne je povinný okrem povinností uvedených v článku 4 nariadenia zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.

Náklady spojené s nakladaním, t.j. zberom, skladovaním, prepravou a spracovaním biologicky rozložiteľných kuchynských a reštauračných odpadov vrátane nákladov na zberné nádoby a iné obaly hradí prevádzkovateľ kuchyne, nakoľko nie sú súčasťou miestneho poplatku podľa zákona o miestnych daniach.

Nakladanie biologicky rozložiteľným kuchynským a reštauračným odpadom môže pre prevádzkovateľa kuchyne vykonávať iba osoba, ktorá má všetky potrebné súhlasy orgánov štátnej správy na vykonávanie predmetných činností.

Prevádzkovateľ kuchyne nesmie

uložiť biologicky rozložiteľný kuchynský a reštauračný odpad, ktorého je pôvodcom, do nádob určených obcou na zber komunálneho odpadu,

Prevádzkovateľ kuchyne je povinný primerane zabezpečiť zhromažďovanie biologicky rozložiteľných kuchynských a reštauračných odpadov do doby ich odovzdania oprávnenej osobe tak, aby sa k obsahu zbernej nádoby nedostali hlodavce a iné živočíchy ani verejnosť.

Zberné nádoby musia byť umiestnené v zariadení prevádzkovateľa kuchyne, na jeho pozemkoch alebo pozemkoch, na ktoré majú užívacie právo.

Prevádzkovateľ kuchyne je povinný zabezpečiť interval zberu biologicky rozložiteľných kuchynských a reštauračných odpadov v súlade s hygienickými predpismi.

**ČLÁNOK 13**

**Šatstvo a textílie**

1.1. Na území obce je na zber šatstva a textílií umiestnená špeciálna [biela] zberná nádoba určená na textil a šatstvo.

1.2. Do zbernej nádoby na zber šatstva a textílií patrí iba čisté a suché šatstvo, prikrývky, deky, posteľná bielizeň, topánky, príp. iné druhy textilu.

1.3. Interval odvozu zbernej nádoby na šatstvo a textílie je podľa dohody minimálne raz za dva týždne.

**ČLÁNOK 14**

**NAKLADANIE S DROBNÝM STAVEBNÝM ODPADOM**

* 1. Na území obce sa zavádza množstvový zber drobného stavebného odpadu za poplatok, kt. obec určila vo VZN o miestnych daniach a miestnom poplatku za komunálne odpady a drobné stavebné odpady. Zber DSO sa realizuje na požiadavku občanov podľa potreby. Zbierajú sa iba vytriedené drobné stavebné odpady v malom množstve : zmesi betónu, tehál, obkladačiek, dlaždíc, keramiky a podobne.

**ČLÁNOK 15**

**Nahlasovanie nezákonne umiestneného odpadu**

1.1. Umiestnenie odpadu na nehnuteľnosti nachádzajúcej sa v územnom obvode obce, ktoré je v rozpore so zákonom o odpadoch a týmto nariadením môže akákoľvek fyzická osoba alebo právnická osoba oznámiť obci ústne priamo na obecnom úrade v čase prevádzkových hodín alebo písomne na adrese Obecný úrad Hrachovište č.255,91616 alebo e-mailom na adrese obecnyurad@hrachoviste.sk alebo môže uvedenú skutočnosť oznámiť príslušnému orgánu štátnej správy odpadového hospodárstva.

**ČLÁNOK 16**

**Zberný dvor**

1.1. Obec na svojom území nezriaďuje zberný dvor.

**ČLÁNOK 17**

**Zber drobného stavebného odpadu**

1.1. Na území obce sa zavádza množstvový zber drobného stavebného odpadu a to systémom zberu prostredníctvom oprávnenej osoby za poplatok, ktorý obec určí podľa zákona o miestnych daniach.

1.2. Systém množstvového zberu drobného stavebného odpadu sa realizuje podľa potreby občanov do pristaveného veľkoobjemového kontajnera vo dvore budovy obce ( bývalá pošta). DSO bude možné odovzdať za asistencie pracovníka obce v pracovnej dobe obecného úradu. Po naplnení bude kontajner odvezený oprávnenou organizáciou , s ktorou má obec uzatvorenú zmluvu.

 **ČLÁNOK 18**

**PRIESTUPKY**

1.1 Priestupku sa dopustí ten, kto:

1.2 uloží odpad na iné miesto než na miesto určené obcou

1.3 ukladať do zberných nádob určených obcou na zber zmesového komunálneho odpadu

 iný odpad ako zmesový komunálny odpad a do zberných nádob určených na triedený

 zber komunálneho odpadu, zložku komunálneho odpadu, pre ktorú nie je nádoba

 určená

1.4 zhodnocuje alebo zneškodňuje odpad v rozpore s týmto nariadením

1.5 nesplní oznamovaciu povinnosť – vlastník, správca alebo nájomca nehnuteľnosti, je

 povinný bezodkladne po zistení , že na jeho nehnuteľnosti bol nezákonne umiestnený

 odpad, oznámiť túto skutočnosť príslušnému orgánu štátnej správy alebo obci v ktorej

 sa nehnuteľnosť nachádza

1.6. zmiešavať elektroodpad z domácností s inými zložkami komunálneho odpadu

1.7 konečný používateľ pneumatiky je povinný pneumatiku po tom, ako sa stala odpado-

 vou pneumatikou, odovzdať distribútorovi pneumatík okrem odpadových pneumatík

 umiestnených na kolesách starého vozidla odovzdávaného osobe oprávnenej na zber

 starých vozidiel alebo spracovateľovi starých vozidiel

1.8 nakladá so stavebnými odpadmi alebo s odpadmi z demolácií v rozpore s § 77 ods.4

 zák.č. 79/2015

1.9 ukladá oddelene vyzbierané zložky komunálneho odpadu, na ktoré sa uplatňuje roz-

 šírená zodpovednosť výrobcov a vytriedený biologicky rozložiteľný komunálny odpad

 na skládku odpadov, okrem nezhodnotiteľných odpadov po dotriedení

1.10 koná v rozpore s § 81 ods.9 zák. č. 79/2015

1.11 koná v rozpore s § 81 ods.13 zák. č. 79/2015

1.12 prevádzkovateľ kuchyne , držiteľ komunálneho odpadu a držiteľ drobného stavebné-

 ho odpadu alebo ten, kto nakladá s komunálnymi odpadmi alebo s drobnými

 stavebnými odpadmi na území obce, je povinný na vyžiadanie obce poskytnúť

 pravdivé a úplné informácie súvisiace s nakladaním s komunálnymi odpadmi a

 drobnými stavebnými odpadmi

**ČLÁNOK 19**

**POKUTY**

1.1. Uvedené priestupky prejednáva obec , na prejednávanie priestupkov sa vzťahuje

 predpis o prejednávaní priestupkov č. 372/1990 o priestupkoch v znení neskorších

 predpisov a predpis č. 71/1967 o správnom konaní v znení neskorších predpisov.

1.2.Obecukladá pokuty za priestupky uvedené v článku 17 : do 1500 €.

**ČLÁNOK 20**

**Záverečné ustanovenia**

Všeobecne záväzné nariadenie obce Hrachovište č. 1/2023 o nakladaní s komunálnym odpadom, drobnými stavebným odpadom, objemným odpadom bolo schválené obecným zastupiteľstvom v Hrachovišti dňa 29.3.2023 uznesením č. 9/2023 a nadobúda účinnosť 20.04.2023

Nadobudnutím účinnosti všeobecne záväzného nariadenia obce Hrachovište č. 1/2023 sa ruší platnosť všeobecne záväzného nariadenia obce Hrachovište č. 1/2016 o nakladaní s komunálnym odpadom a drobnými stavebnými odpadmi zo dňa 16.6.2016 vrátane jeho dodatkov.

v Hrachovišti dňa : 05.04.2023 JUDr. Ivan Kolník

 starosta